Allen Hurns

**Allen Bernard Hurns** (født 12. november 1991 i Miami i Florida) er en tidligere wide receiver i amerikansk fotball i National Football League (NFL). Han ble signert av Jacksonville Jaguars som en udraftet free agent i 2014. Han spilte college football ved University of Miami.

## Tidlige år
Hurns gikk på Miami Carol City Senior High School i Miami, Florida. Der spilte han amerikansk fotball som wide receiver, og drev med friidrett. Som junior hadde han 23 mottagelser for 450 yards og syv touchdowns. Som senior hadde han seks mottagelser for 110 yards før han pådro seg en skade som plasserte ham på benken ut sesongen.

I friidrett hadde han en personlig rekord på 11,69 på 100 meter under Broward County Championships 2006, hvor han endte opp på 4.-plass. Han havnet på 3.-plass i 400 meter under Hallandale Invitational 2008, hvor han satte en personlig rekord på 50,30 sekunder. Under FHSAA 4A Region 4 Meet 2008 satte han en personlig rekord i 200 meter på 22,11 sekunder, hvor han endte opp på 7.-plass i de innledende rundene.

*[[Rivals.com]]* rangerte Hurns som en 3-stjerners rekrutt, og *[[Scout.com]]* rangerte han som en av de 100 beste wide receiverne i landet.

## Karriere i college
Hurns fikk et stipend fra University of Miami. Han var på skolens special teams i sitt første år, og hadde fire taklinger. I andre året sitt startet han i syv av 12 kamper, og fikk 31 mottagelser (#3 på laget) for 415 yards (#3 på laget) med et snitt på 13,4 yards, og fire touchdowns.

Som junior gikk han glipp av vårtreningen etter en operasjon for en revnet labrum. Han startet 8 av 11 kamper, med 28 mottagelser (#4 på laget) for 314 yards (#6 på laget), med 11,2 yards i snitt, og fire touchdowns. Han spilte ikke i den tredje kampen mot Bethune-Cookman University da han var ute med en hjernerystelse. Han knakk tommelen på venstre hånd i den tiende kampen mot University of Virginia.

Som senior startet han 11 av 13 kamper, og ledet laget med 62 mottagelser for 1 162 yards (18,7 yards i snitt) og 6 touchdowns. Han ble også tildelt Jack Harding-prisen for Hurricanes Most Valuable Player etter å ha satt en collegerekord for flest receiving yards i én sesong med 1 162.

I løpet av sin karriere i college startet Hurns 26 av 45 kamper, med 121 mottagelser for 1 891 yards og 14 touchdowns for Hurricanes.

### Statistikker i college

## Profesjonell karriere

### Jacksonville Jaguars
#### 2014
Den 11. mai 2014 skrev Hurns en 3-årig kontrakt med Jacksonville Jaguars verdt $1,54 millioner med en signeringsbonus på $5 000.

I sin NFL-debut den 7. september 2014 mot Philadelphia Eagles tok Hurns imot fire pasninger for 110 yards og to touchdowns fra quarterback Chad Henne. De to første mottagelsene hans i første kvarter ble touchdowns, som gjorde Hurns til den andre wide receiveren i NFLs historie til å få touchdowns på sine to første touchdowns (Charles Rogers for Detroit Lions var den første i ), og den første nykommeren til å score to touchdowns på pasninger i første kvarter av sin første kamp. I sin første sesong fikk Hurns 51 mottagelser for 677 yards og seks touchdowns.

#### 2015
Den 29. november 2015 ble Hurns innlagt på sykehuset etter en hodeskade han pådro seg i uke 11 mot San Diego Chargers. Han ble utskrevet senere samme dag. Hurns deltok ikke på trening 3. desember 2015, og fulgte protokollene for hjernerystelser. Den 4. desember 2015 annonserte Jaguars at Hurns ikke kom til å spille i uke 13 mot Tennessee Titans. Hurns avsluttet 2015-sesongen med 64 mottatte pasninger, 1 031 yards og 10 touchdowns, alle tre personlige rekorder. Per 2015 holdt Hurns rekorden for flest touchdowns i sine to første sesonger for en udraftet free agent i NFLs historie med 16, og var den eneste wide receiveren som scoret en touchdown i syv kamper på rad, alt mens han spilte med idrettsbrokk. Han ble rangert som #89 på NFL Top 100 Players of 2016.

#### 2016
Den 2. juni 2016 signert Hurns en fireårig kontraktforlengelse verdt $40 millioner med $16 millioner garantert.

Hurns hadde ikke et like vellykket å i 2016 som i 2015. Han startet og spilte i hver kamp frem til uke 13. Den 2. oktober tok han imot sin første touchdownpasning i sesongen, mot Indianapolis Colts. Den 27. oktober tok Hurns imot 7 pasninger for 98 yards, det høyeste i sesongen, og en touchdown mot Tennessee Titans. I uke 12 mot Buffalo Bills fikk Hurns sesongens tredje touchdownpasning. Han ble plassert på reservelistene ut sesongen med en lårskade. Jaguars avsluttet sesongen 3&ndash;13 og nådde ikke sluttspillet. I løpet av 11 kamper hadde Hurns sin karrieres dårligste sesong i mottagelser totalt (35), yards (477) og touchdowns (3).

#### 2017
I sesongåpningen mot Houston Texans ble Hurns' lagkamerat Allen Robinson tatt ut for resten av sesongen med et revnet korsbånd. Dette resulterte i at Hurns måtte prestere på et høyere nivå på angrepslinjen. I uke 2 mot Tennessee Titans hadde han seks mottagelser for 82 yards, og sesongens første touchdown. Uken etter mot Baltimore Ravens tok han imot enda en touchdownpasning. Sist gang en Jaguar-spiller hadde fått en touchdownpasning to kamper på rad var Marqise Lee i november 2016. Den 22. oktober fikk Hurns over 100 mottagelsesyards for første gang siden desember 2015 da han tok imot fem pasninger mot Indianapolis Colts. På sin 26-årsdag satte han en ny personlig rekord for sesongen med 7 mottagelser for 70 yards, men ble tatt av banen med en ankelskade mot Los Angeles Chargers. Jaguars avsluttet sesongen 10&ndash;6 og nådde sluttspillet for første gang siden 2007. I Jaguars' seier over Buffalo Bills i Wild Card-runden tok ikke Hurns imot noen pasninger, og i seieren over Pittsburgh Steelers i divisjonsrunden tok han imot én pasning. I AFC Championship-kampen mot New England Patriots tok han imot seks pasninger for 80 yards, flere yards enn noen annen Jaguar i sluttspillet siden Matt Jones i 2006. Inkludert sluttspillet avsluttet Hurns sesongen med 46 mottagelser for 576 yards og det laveste antallet touchdowns i en sesong i løpet av hans karriere med to.

Den 20. mars 2018 ble Hurns frigitt av Jaguars.

### Dallas Cowboys
Den 23. mars 2018 skrev Hurns en toårig kontrakt med Dallas Cowboys verdt opp mot $12 millioner. Hurns endret trøyenummeret sitt til 17 til minne for ofrene etter masseskytingen i Parkland.

Under sesongen ble det forventet at Hurns skulle være en hovedstarter for laget. I sesongåpningen mot Carolina Panthers var han første reserve bak Terrance Williams, og tok imot én pasning for 20 yards. I den andre kampen mot New York Giants startet han. Hurns scoret sin første touchdown den 7. oktober etter 3-yard pasning fra Dak Prescott i et nederlag mot Houston Texans.

Hurns fikk lite spilletid i andre halvdel av sesongen, og mistet sin posisjon som starter etter at Cowboys byttet et pick i første runde av NFLs draft i 2019 til Oakland Raiders mot Amari Cooper den 22. oktober, som tok over posisjonen. Nykommer Michael Gallup fikk også mer spillestid på Hurns' bekostning. I sesongfinalen mot New York Giants tok Hurns imot en 49-yard pasning i en kamp hvor Cowboys vant 36–35. Hurns avsluttet seriespillet med noen av sine dårligste resultater noensinne, 20 pasninger for 295 yards og kun to touchdowns.

Den 5. januar 2019 pådro Hurns seg en ankelskade etter en takling fra Seahawks' safety Bradley McDougald i første kvarter av Wild Card-kampen. Det ble senere rapportert at ankelen hadde gått ut av ledd, og at Hurns ikke kom til å kunne spille mer i sluttspillet. Han ble plassert på injured reserve den 8. januar 2019.

Hurns ble frigitt av Cowboys den 23. juli 2019.

### Miami Dolphins
Den 26. juli 2019 skrev Hurns en ettårig kontrakt med Miami Dolphins, som holder til i hans hjemby.

Hurns fikk sin første touchdown i 2019-sesongen i et 14–27 tap på bortebane mot Pittsburgh Steelers i uke 8. Den 16. november 2019 signerte Hurns en 2-årig kontraktforlengelse med Dolphins til en verdi på $8 millioner, med $3,27 millioner garantert. Han avsluttet sin første sesong med Dolphins med 416 yards fra 32 mottakelser med to touchdowns.

Hurns valgte å stå over 2020-sesongen på grunn av koronaviruspandemien 4. august 2020.

Den 17. august 2021 ble Hurns plassert på injured reserve, som betydde slutten på sesongen for ham.

Den 24. mars 2022 ble Hurns frigitt av Dolphins.

## Karrierestatistikker i NFL
### Seriespill

### Sluttspill

## Referanser


## Eksterne lenker
*biografi hos Miami Dolphins
*biografi hos Jacksonville Jaguars
*Biografi hos Miami Hurricanes